**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 37. sjednice Upravnog vijeća**

**Doma zdravlja Karlovac, održane dana**

**25. veljače 2021. godine**

**Karlovac, veljača 2021.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-430/2-21**

**Karlovac, 25. veljače 2021. godine**

**Z A P I S N I K**

s **37. sjednice** Upravnog vijeća Doma zdravlja Karlovac, održane dana 25. veljače 2021. godine s početkom u 9,11 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća, Broj: 12-231/18 od 31. siječnja 2018. godine, zbog hitnosti za usvajanjem Izvješća o financijskom poslovanju Doma zdravlja Karlovac, a sukladno mjerama Stožera civilne zaštite Republike Hrvatske vezano uz epidemiju bolesti COVID-19.

Poziv s materijalima za 37. sjednicu Upravnog vijeća Doma zdravlja Karlovac dostavljen je članovima Upravnog vijeća dana 22. veljače 2021. godine putem dostavljača (Dostavnica Br. 12-430/21) i putem e- pošte, zbog količine materijala.

Svi članovi Upravnog vijeća, Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Anita Lukačić, struč. spec. oec., zamjenica predsjednika, Sanja Brleković, dr. med. spec., član, Oliver Budimir, struč. spec. ing. sec., član te Blaženka Andrijašević, ekon. tehničar, član, kontaktirani su dana 25. veljače 2021. godine telefonskim putem i odazvali su se pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Zapisnika s 36. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec siječanj 2021. godine

1. Utvrđivanje potrebe zapošljavanja

 4. Donošenje odluke o zakupu poslovnog prostora

 5. Donošenje Odluke o javnoj prodaji službenih vozila

 6. Informacija o sudskim sporovima Doma zdravlja Karlovac

 7. Različito.

Predloženi Dnevni red je jednoglasno s pet glasova ZA usvojen.

**Točka 1.**

Zapisnik sa 36. sjednice Upravnog vijeća Doma zdravlja Karlovac dostavljen je članovima Upravnog vijeća u privitku Poziva za 37. sjednicu, te je Upravno vijeće bez primjedbi, temeljem članka 22. Poslovnika o radu jednoglasno s pet glasova ZA donijelo slijedeću

O D L U K U

Članak 1.

Usvaja se Zapisnik sa 36. sjednice Upravnog vijeća Doma zdravlja Karlovac održane dana 29. siječnja 2021. godine.

Članak 2.

Ova Odluka stupa na snagu danom donošenja.

 **Točka 2.**

Na temelju pisanih materijala dostavljenih u prilogu Poziva za 37. sjednicu Upravnog vijeća, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec siječanj 2021. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja

**Točka 3.**

U prilogu poziva za 37. sjednicu Uprvnog vijeća dostavljen je prijedlog odluke o utvrđivanju potrebe zapošljavanja s obrazloženjem, zbog prekida Ugovora o radu gđe Josipe Padjen, prvostupnice sestrinstva. Sukladno članku 58. Zakona o izvršavanju Državnog proračuna Republike Hrvatske za 2021. godinu (NN br. 135/20) propisano je da se proračunskim i izvanproračunskim korisnicima državnog proračuna te javnim ustanovama kojima se sredstva za plaće osiguravaju u državnom proračunu i iz sredstava Hrvatskog zavoda za zdravstveno osiguranje zabranjuje novo zapošljavanje te prijam službenika i namještenika na neodređeno i određeno vrijeme ako im se sredstva za rashode za zaposlene osiguravaju iz općih prihoda i primitaka odnosno iz sredstava Hrvatskog zavoda za zdravstveno osiguranje.

Iznimno od stavka 1. navedenog članka, novo zapošljavanje i prijam službenika i namještenika dopušteni su ako za to postoji opravdani i obrazloženi razlog, u kojem je slučaju za to potrebno dobiti prethodnu suglasnost čelnika nadležnog razdjela organizacijske klasifikacije.

Čelnik nadležnog razdjela organizacijske klasifikacije može donijeti naputak o provedbi stavka 2. navedenog članka.

Ako proračunski korisnici na razini razdjela organizacijske klasifikacije zapošljavaju u skladu sa stavkom 2. ovoga članka, moraju dobiti prethodnu suglasnost ministra nadležnog za poslove uprave i ministra financija.

Nadležni razdjeli organizacijske klasifikacije iz stavka 2. navedenog članka izvještavaju Ministarstvo financija tromjesečno o danim suglasnostima u roku od 15 dana od dana isteka svakog tromjesečja.

Nadležni razdjel organizacijske klasifikacije izvještava Ministarstvo financija o donošenju naputka iz stavka 3. ovoga članka.

Slijedom navedenog, a zbog osiguravanja dostupnosti i kontinuiteta zdravstvene zaštite u Domu zdravlja, Upravno vijeće je temeljem čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Utvrđuje se potreba zapošljavanja:

1. prvostupnice sestrinstva u Odsjeku patronažne zdravstvene zaštite, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Josipa Padjen, OIB 05426476107, prvostupnica sestrinstva u Odsjeku patronažne zdravstvene zaštite bila je zaposlena u Domu zdravlja Karlovac na neodređeno vrijeme. Imenovana je podnijela 8.2.2021. godine Zahtjev za sporazumni prekid ugovora te je 10.2.2021. godine s imenovanom zaključen Sporazum o prestanku Ugovora o radu, Broj: 01-355/2-21. Sukladno zaključenom Sporazumu imenovanoj je prestao Ugovor o radu na neodređeno vrijeme zaključno s 15.2.2021. godine.

Stoga je potrebno zaposliti na neodređeno vrijeme prvostupnicu sestrinstva u Odsjeku patronažne zdravstvene zaštite, jednog izvršitelja/icu, nakon odlaska Josipe Padjen.

Slijedom navedenog, donosi se Odluka kao u dispozitivu.

**Točka 4.**

U prilogu Poziva za 37. sjednicu članovima Upravnog vijeća je dostavljen Zahtjev za sklapanje Ugovora o zakupu poslovnog prostora podnesen od zaposlenice Doma zdravlja Karlovac, Katarine Borković, dr. med. dent..

Također, Upravnom vijeću je u materijalima za 37. sjednicu navedeno da je 17. sjednici Upravnog vijeća ravnateljica izvijestila Upravno vijeće da 25% ordinacija u djelatnosti dentalne i opće/obiteljske medicine koje će ostati djelovati u okviru Doma zdravlja sukladno donesenoj Odluci Županijske skupštine Karlovačke županije iznosi:

* u djelatnosti dentalne medicine od ukupno 37 ordinacija 25% iznosi 9,25 ordinacija, odnosno 9 ordinacija,
* u djelatnosti opće/obiteljske medicine od ukupno 34 ordinacije 25% iznosi 8,5 ordinacija, odnosno 9 ordinacija.

Također, ravnateljica je obavijestila Upravno vijeće o zahtjevima koje je Dom zdravlja zaprimio u kontekstu provedbe novog Zakona o zdravstvenoj zaštiti. Županijska skupština Karlovačke županije je na 16. sjednici održanoj 07. lipnja 2019. godine donijela Odluku o broju ordinacija koje će djelatnost obavljati u okviru domova zdravlja kojima je osnivač Karlovačka županija, te Odluku o kriterijima za određivanje zakupnine za poslovni prostor u kojem se obavlja zdravstvena djelatnost, koje su objavljene u Broju 26a/19 Glasnika Karlovačke županije od 07. lipnja 2019. godine.

Slijedom navedenog, Upravno vijeće je na temelju članka 268 st. 4. Zakona o zdravstvenoj zaštiti (NN br. 100/18, 125/19 i 147/20) i točke IV Odluke o broju ordinacija koje će djelatnost obavljati u okviru domova zdravlja kojima je osnivač Karlovačka županija (Glasnik Karlovačke županije, broj 26a/19), te čl. 19. Statuta jednoglasno s pet glasova ZA donijelo sljedeću

O D L U K U

Članak 1.

Radnici Katarini Borković, dr. med. dent., iz Jastrebarskog, Domagović 115 B, OIB 03127083163, daje se u zakup poslovni prostor na adresi Gaje Petrovića 2, Karlovac, ukupne površine 48,89 m2 za obavljanje djelatnosti dentalne zdravstvene zaštite u mreži javnozdravstvene službe, koju je u istom prostoru do sada obavljala u Domu zdravlja Karlovac.

Članak 2.

Temeljem ove Odluke s imenovanom će se sklopiti Ugovor o zakupu poslovnog prostora sukladno kriterijima iz Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Članak 3.

Na ovu Odluku suglasnost daje Županijska skupština Karlovačke županije.

Članak 4.

Ova Odluka stupa na snagu danom donošenja, a primjenjuje se po dobivenoj suglasnosti Županijske skupštine Karlovačke županije.

**O b r a z l o ž e n j e**

Radnica Katarina Borković, dr. med. dent., podnijela je 2. veljače 2021. godine Upravnom vijeću temeljem članka 268. Zakona o zdravstvenoj zaštiti (NN br. 100/18, 125/19 i 147/20) Zahtjev za donošenje Odluke o zakupu poslovnog prostora iz članka 1. ove Odluke, a radi obavljanja djelatnosti u privatnoj praksi u ordinaciji.

U provedenom postupku utvrđeno je da imenovani radnik ispunjava opće uvjete iz točke V. Odluke o broju ordinacija koje će djelatnost obavljati u okviru domova zdravlja kojima je osnivač Karlovačka županija (Glasnik Karlovačke županije, broj 26a/19), a temeljem točke VI. ostvaruje 55 bodova.

Sukladno članku 268. stavku 7. Zakona o zdravstvenoj zaštiti (NN br. 100/18, 125/19 i 147/20) ova Odluka se dostavlja na suglasnost Županijskoj skupštini Karlovačke županije.

Slijedom navedenog odlučeno je kao u dispozitivu ove Odluke.

**Točka 5.**

U materijalima uz Poziv za 37. sjednicu Upravnog vijeća dostavljena je procjena vrijednosti službenih vozila Citroen Jumper 2.8 HDI, 94 KW, godina proizvodnje 2004. i vozila Fiat Scudo, 1.9 D, 51 KW, godina proizvodnje 2003., izrađena od trg. društva AUTO HRVATSKA AUTOMOBILI d.o.o.. Predloženo je donošenje Odluke o prodaji i rashodovanju navedenih vozila, jer više nisu u uporabi pa za daljnjim održavanjem istih nema ekonomskog opravdanja.

Slijedom navedenog, Upravno vijeće je jednoglasno s pet glasova ZA temeljem čl. 19. Statuta donijelo sljedeću

O D L U K U

O PRODAJI I RASHODOVANJU VOZILA

Članak 1.

Donosi se Odluka o javnoj prodaji i rashodovanju sljedećih vozila, vlasništvo Doma zdravlja Karlovac:

1. Citroen Jumper C-132677, 2.8 HDI, 94 KW, godina proizvodnje 2004., broj šasije: VF7ZCPMNB17554745, stanje kilometara: 444343, s utvrđenom početnom cijenom od 12.500,00 kn (slovima: dvanaesttisućapetstokuna) sukladno procjeni AUTO HRVATSKA AUTOMOBILI d.o.o., od 17.2.2021. godine;

2. Fiat Scudo C-128898, 1.9 D, 51 KW, godina proizvodnje: 2003., broj šasije: ZFA22000012935494, stanje kilometara: 354400, s utvrđenom početnom cijenom od 11.000,00 kn (slovima: jedanaesttisućakuna) sukladno procjeni AUTO HRVATSKA AUTOMOBILI d.o.o., od 22.2.2021. godine;

Članak 2.

Obvezuje se ravnateljica Doma zdravlja Karlovac da Odluku o prodaji službenog vozila objavi na internetskoj stranici i Oglasnoj ploči Doma zdravlja Karlovac.

Članak 3.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka prodaje vozila iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Članak 4.

Ova Odluka stupa na snagu danom donošenja.

Obrazloženje

Dom zdravlja Karlovac je vlasnik vozila marke Citroen Jumper C-132677, 2.8 HDI, 94 KW, godina proizvodnje 2004., broj šasije: VF7ZCPMNB17554745, stanje kilometara: 444343, s utvrđenom početnom cijenom od 12.500,00 kn (slovima: dvanaesttisućapetstokuna) sukladno procjeni AUTO HRVATSKA AUTOMOBILI d.o.o., od 17.2.2021. godine te vozila Fiat Scudo C-128898, 1.9 D, 51 KW, godina proizvodnje 2003., vrsta vozila: osobni automobil, godina proizvodnje: 2003., broj šasije: ZFA22000012935494, stanje kilometara: 354400, s utvrđenom početnom cijenom od 11.000,00 kn (slovima: jedanaesttisućakuna) sukladno procjeni AUTO HRVATSKA AUTOMOBILI d.o.o., od 22.2.2021. godine.

Vozila su korištena u Odsjeku sanitetskog prijevoza Doma zdravlja Karlovac. Navedena vozila više nisu u uporabi pa za daljnjim održavanjem istih nema ekonomskog opravdanja.

Slijedom navedenog, donosi se Odluka kao u izreci.

**Točka 6.**

Dom zdravlja Karlovac je u prilogu Poziva za 37. sjednicu Upravnog vijeća članove Upravnog vijeća podnio informaciju o sudskim sporovima Doma zdravlja Karlovac kako slijedi:

Dom zdravlja Karlovac je do 22. veljače 2021. godine zaprimio ukupno 47 tužbi sadašnjih i bivših zaposlenika od čega je jedna tužba povučena, jer tužitelj nije u utuženom razdoblju bio zaposlenik Doma zdravlja Karlovac, a druga tužba tužitelja je povučena od strane tužitelja i ponovno podnesena Općinskom sudu u Karlovcu. Tužbeni zahtjevi su postavljeni u neutvrđenom iznosu dok se tijekom postupka ne utvrde činjenice, po različitim pravnim osnovama za utuženo razdoblje od 2014. do 2019. g. (14 tužbi zbog temeljem neostvarenog prava na isplatu dnevnica i prava na dodatak na plaću zbog iznimne odgovornosti za život i zdravlje ljudi radnika Odsjeka sanitetskog prijevoza, od čega je jedan spor pravomoćno završen u korist Doma zdravlja Karlovac te je pokrenut ovršni postupak radi naplate troškova postupka protiv tužitelja, a ostali postupci su u tijeku pred Općinskim sudom u Karlovcu).

Za utuženo razdoblje od 2015. do 2020. godine tužbeni zahtjevi su uglavnom postavljeni temeljem neostvarenog prava na dodatak za otežane uvjete rada na osnovnu plaću i prava na dodatak na plaću zbog iznimne odgovornosti za život i zdravlje ljudi za vrijeme prekovremenog rada te posljedično neispravnog obračuna i isplate naknade plaće za vrijeme korištenja godišnjeg odmora i naknada plaće zbog privremene nesposobnosti za rad (ukupno 17 tužbi, od čega je jedan spor u žalbenom postupku pred Županijskim sudom u Karlovcu, a ostali sporovi su u tijeku pred Općinskim sudom u Karlovcu). 17 tužbi radnika je podneseno temeljem pravne osnove vezano za obračun plaća odnosno osnovicu za razdoblje od 12. mj. 2015. do 1. mj. 2017. g.. Dom zdravlja za navedeno utuženo razdoblje procjenjuje podnošenje još 70 tužbi bivših i sadašnjih radnika.

O navedenim sudskim sporovima Dom zdravlja Karlovac redovito izvješćuje osnivača – Karlovačku županiju te Ministarstvo zdravstva sukladno traženju.

Pod točkom 7. Različito nije bilo rasprave.

Po iscrpljenom dnevnom redu, rad sjednice završio je 25.2.2021. g. u 10.45 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Dražen Tufeković, dr. med., spec. opće kirurgije, subspecijalist abdominalne kirurgije**

Prilog:

1. Ispis glasovanja članova Upravnog vijeća putem elektroničke pošte